పోలాండ్
దేశ కేంద్ర మరియు ఉత్తర భూభాగం నార్త్ యూరోపియన్ మైదానంలో ఉంది. ఈ లోతట్టుల కంటే ఎగువన ప్లైస్టోసీన్ మంచు యుగంలో మరియు తరువాత ఏర్పడిన మొరైన్లు మరియు ఆనకట్టలు నిర్మించిన మోరైన్- సరస్సుల నాలుగు కొండ జిల్లాలతో కూడిన భౌగోళిక ప్రాంతం ఉంది. ఈ సరస్సు జిల్లాలు పోమేరనియన్ లేక్ డిస్ట్రిక్ట్, గ్రేటర్ పోలిష్ లేక్ డిస్ట్రిక్ట్, కష్బియన్ లేక్ డిస్ట్రిక్ట్ మరియు మస్యూరియన్ లేక్ డిస్ట్రిక్ట్ ఉన్నాయి. మస్యూరియన్ సరస్సు జిల్లా నాలుగు జిల్లాలలో అతి పెద్దది. ఇది అధికంగా ఎక్కువగా ఈశాన్య పోలాండ్ అంతటా విస్తరించింది. ఈ సరస్సు జిల్లాలు బాల్టిక్ రిడ్జ్లో భాగంగా ఉంది. బాల్టీ సముద్రపు దక్షిణ ఒడ్డున మోరైన్ బెల్ట్ వరుస ఉంది.
నార్తర్న్ ఐరోపా మైదానం దక్షిణ ప్రాంతాలు లుసాటియా సిలెసియా మరియు మాసోవియా ప్రాంతాల్లో ఉన్నాయి. ఇవి విస్తృత మంచు యుగ నదీ లోయలుగా గుర్తించబడ్డాయి. దక్షిణాది సుదేటిస్, క్రాకోవ్-క్జస్టోతోవా ఎత్తైనది, స్వీటోక్రజ్స్కీ పర్వతాలు మరియు కార్పాటియన్ పర్వతాలు బెస్కిడ్స్ సహా ఒక పర్వత ప్రాంతంగా ఉంది. పోలాండ్ దక్షిణసరిహద్దున కార్పతీయన్ల అత్యధిక ఎత్తైన భాగంలో టాట్రా పర్వతాలున్నాయి.
పోలాండ్
అత్యుత్తమమైన పోలిష్ రొమాంటిజంలో విదేశీ విభజనల సమయంలో రచనలు సాగించిన - ఆడం మిసివిచ్జ్, జూలియస్ స్లోవాకీ, జగ్మ్ంట్ క్రాసన్స్కీ "త్రీ బార్డ్స్" - పేరుతో ముగ్గురు జాతీయ కవులుగా గుర్తించబడ్డారు. ఆడమ్ మిసివిచ్జ్ గొప్ప పోలిష్, స్లావిక్, యూరోపియన్ కవులలో ఒకడుగా విస్తారంగా గుర్తించబడ్డారు. అతను వ్రాసిన " పాన్ తడ్యూజ్ " పురాణ కావ్యం పోలిష్ సాహిత్యంలో ప్రధాన రచనగా గుర్తింపు పొందింది.
నాటకరచయిత అపోలో కొర్జెన్యోవ్స్కీ కుమారుడు పోలిష్ గద్య కవి అయిన " జోసెఫ్ కాన్రాడ్ " తన ఆంగ్ల భాషా నవలలతో, పోలిష్ అనుభవాలను వర్ణిస్తూ అందించిన సమాచారంతో ప్రపంచవ్యాప్త కీర్తి గడించాడు. కాన్రాడ్ వ్రాసిన హార్ట్ ఆఫ్ డార్కునెస్, నాస్ట్రోమో, విక్టరీ వంటి నవలలు అత్యుత్తమ రచనలలో ఒకటిగా ప్రశంశించబడ్డాయి. కాంరాడ్ గొప్ప నవలా రచయితగా గుర్తింపు గడించాడు.
20 వ శతాబ్దంలో ఐదుగురు పోలిష్ నవలా రచయితలు, కవులకు (కోవో వాడిస్, వాలాడిస్లా రెమొంట్ ది పసాన్ట్స్, ఐజాక్ బషీవిస్ సింగర్, సెస్సలె మిలోస్జ్, విస్లావా స్జిమ్బోర్స్కాలకు) సాహిత్యంలో నోబెల్ బహుమతి లభించింది.